PROIECTUL DECIZIEI ETAPEI DE ÎNCADRARE

Nr. 7318 din 01.10.2018

Ca urmare a solicitării de revizuit a acordului de mediu nr. 8/12.06.2018, adresate de **S.C. AGRONUT CONSTRUCT S.R.L.** cu sediul în comuna Comana, satul Comana, str. Cumani, nr. 451, (biroul nr. 2), judeţul Giurgiu, înregistrată la A.P.M. Giurgiu cu nr. 7318 din data de 20.09.2018, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

A.P.M. Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 01.10.2018, că realizarea a încă unei celule de depozitare cereale în cadrul proiectului **“Hală găini ouătoare, staţie sortare şi depozit de ouă, moară de furaje”** – propus a fi amplasat în comuna Comana, satul Vlad Ţepeş, intravilan, CF nr. 33352**,** jud. Giurgiu, se ia decizia menținerii acordului de mediu nr. 8/12.06.2018 și nu se solicită revizuirea raportului la evaluarea impactului asupra mediuluiși nici a raportului de evaluare adecvată

**Justificarea prezentei decizii**:

Proiectul inițial presupune realizarea:

* unei hale de gaini ouatoare pe suprafață de 1260, 49 mp,volum de circa 6100 mc. și capacitatea de 24000 de găini;
* a unei hale de colectare, sortare si depozitare a oualelor cu suprafata desfasurata fiind 372,01mp;
* sala panouri comanda cu suprafata desfasurata fiind 10,48mp;
* filtru sanitar cu birouri cu suprafața construită de 58.5mp iar suprafata desfasurata 123,83mp, volum de circa 350 mc.
* cabina poarta: dimensiuni aproximative 2,15 x 2,15m;
* a unei mori de furaje cu suprafața construita egala cu suprafata desfasurata și anume 210,00mp și volum de circa 2400 mc și ansamblu silozuri formată
* 2 silozuri de 250 tone, prevăzute cu sisteme de preluare, precurățire, alimentare, golire, ventilare, monitorizare a temperaturii, scări, podețe, pasarele;
* platforma de colectare dejectii prevazuta cu rigola colectoare si bazin de retentie etans in scopul retinerii apelor infiltrate accidental in depozitul de dejectii uscate. Dejectiile sunt depozitate strict in perimetrul platformei fiind in mod normal acoperite cu prelate, in scopul evitarii inflitrarii de ape în depozitul de deseuri si ulterior in sol. Platforma este o constructie deschisa. Suprafata construita a platformei va fi egală cu suprafata desfasurata fiind 814,00mp și volum de circa 1500 mc.

Se vor amenaja drumuri interioare si platforme 29,88% din suprafata totala.

Suprafațatotală a terenului pe care se va realiza investiția este de 12500mp.

**Motivul revizuirii**

* ansamblul de silozuri va fi format din 3 silozuri de 250 tone, în loc de 2 silozuri de 250 tone, cât era prevăzut inițial

1.**Caracteristicile proiectului**

*a) dimensiunea și concepția întregului proiect –* silozul cu capacitatea de 250 de tone formează, împreună cu celelalte 2, un ansamblu de depozitare.

Acesta este necesar în vederea măririi capacității de depozitare, pentru optimizarea întregul flux de aprovizionare a morii cu materii prime.

*b).cumularea cu alte proiecte existente și/sau aprobate* – nu există un impact cumulativ cu alte proiecte, care să aibă efecte semnificative asupra mediului;

*c).utilizarea resurselor naturale în special a solului, a terenurilor, a apei și a biodiversității* - toate materialele folosite în derularea lucrărilor de construire și dezvoltare a proiectului sunt achiziționate de la furnizori de profil;

*d).producția de deșeuri* - atât în perioada de execuție a lucrărilor, cât și în timpul funcționării, deșeurile generate pe amplasament se vor colecta controlat, pe categorii și vor fi gestionate de unități abilitate;

*e).poluarea și alte efecte nocive* - emisiile poluante, inclusiv zgomotul şi alte surse de disconfort – lucrările și măsurile prevăzute în proiect nu vor afecta semnificativ factorii de mediu: aer, apă,sol/subsol, așezări umane;

*f.)riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice* - prin soluțiile constructive adoptate și un management corespunzător, proiectul nu va implica riscuri pentru sănătatea umană și pentru mediu;

*g).riscurile pentru sănătatea umană (de exemplu, din cauza contaminării apei sau a poluării atmosferice)* - proiectul nu va implica riscuri pentru sănătatea umană.

1. **Amplasarea proiectului:**

2.1. *utilizarea actuală și aprobată a terenurilor* - terenul pe care se va amplasa proiectul, este teren intravilan, conform certificatul de urbanism nr. 24/10.05.2018, situat în comunei Comana, jud. Giurgiu;

2.2. *bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia* - nu există o abundenţă a resurselor naturale şi nu este cazul capacităţii regenerative a acestora;

2.3. *capacitatea de absorbţie a mediului natural acordându-se o atenție specială următoarelor zone*:

i).proiectul nu se află în zone umede, zone riverane, sau guri ale râurilor;

ii).proiectul nu se află în zone costiere sau în mediu marin;

iii).proiectul nu se află în zone montane și forestiere;

iv).proiectul nu se află în rezervaţii și parcuri naturale;

v. proiectul se află în zone clasificate sau protejate de dreptul național; zone Natura 2000 desemnate de statele membre în conformitate cu Directiva 92/43/CEE și cu Directiva 2009/147/CE;

vi).proiectul nu se află în zone în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri;

vii).proiectul nu se află în zone cu o densitate mare a populației;

vii).peisaje și situri importante din punct de vedere istoric, cultural sau arheologic: nu este cazul.

1. **Tipurile și caracteristicile impactului potenţial:**
   * 1. *importanța și extinderea spațială a impactului* (de exemplu, zona geografică și dimensiunea populației care poate fi afectată) - proiectul nu este extins ca arie geografică şi nu afectează un număr mare de persoane;
     2. *natura impactului* - afectarea factorilor de mediu va fi una redusă, iar impactul asupra mediului va fi unul negativ;
     3. *proiectul nu are impact transfrontalier*;
     4. *intensitatea şi complexitatea impactului* - conform listei de control, impactul este minim şi local;
     5. *probabilitatea impactului generat de proiect* - conform listei de control, nu există un impact negativ asupra mediului;
     6. *debutul, durata, frecvența și reversibilitatea preconizate ale impactului* - nu este cazul;
     7. *cumularea impactului cu impactul altor proiecte existente și/sau aprobate* - nu există un impact cumulativ cu alte proiecte, care să aibă efecte semnificative asupra mediului;
     8. *posibilitatea de reducere efectivă a impactului* - prin soluțiile constructive adoptate și un management corespunzător, proiectul nu va implica riscuri pentru sănătatea umană și pentru mediu.

**Condițiile de realizare a proiectului**

**-Protecția calității apelor**

* pentru funcționarea silozului nu se folosește apă și nu rezultă apă uzată
* Se vor respecta prevederile Legii Apelor nr. 107/1996 cu modificările și completările ulterioare

**-Protecția calității aerului**

* Silozul este dotat cu sistem de preluare, precurățire, alimentare, golire, ventilare, monitorizare a temperaturii
* Se vor respecta prevederile Legii nr. 104/2011 privind calitatea aerului înconjurător
* Se vor respecta prevederile STAS 12574-87 privind condițiile de calitate a aerului protejate

**-Protecția solului și subsolului**

În cadrul organizării de șantier se vor folosi utilaje în stare bună de funcționare. Alimentarea acestora cu combustibil, staționarea în cadrul șantierului sau eventualele verificări și reparații, se vor realiza într-un spațiu special amenajat. Materialele de construcții vor fi depozitate atât pe platforme betonate, cât și în containere amplasate pe platforme betonate.

Toate deșeurile rezultate în timpul desfășurării lucrărilor se vor depozita în locuri corespunzătoare, selectiv, astfel încât să poată fi evacuate de serviciul de salubritate din zona în baza contractelor cu firme autorizate.

* Se vor respecta prevederile Ord. 211/2011 privind regimul deşeurilor.

**-Alte condiții**

* respectarea legislației de mediu în vigoare
* respectarea prevederilor acordului de mediu nr. 8/12.06.2018
* este interzisă evacuarea apelor uzate în cursurile de suprafaţă sau în subteran;
* se vor lua măsuri astfel încât pe perioada de execuţie a lucrărilor să nu se producă zgomote şi disconfort care ar putea afecta vecinătăţile;
* se va evita depozitarea necontrolată a tuturor deşeurilor rezultate din activitate;
* supravegherea executării lucrărilor în vederea respectării proiectului de execuţie;
* anunţarea A.P.M. Giurgiu, când apar elemente noi neprecizate în documentaţie în vederea revizuirii acesteia;
* anunţarea A.P.M. Giurgiu în maxim două ore în cazul când apar situaţii deosebite care ar putea să afecteze mediul înconjurător;
* se vor respecta prevederile OUG 57/2007 privind regimul ariilor naturale protejate, conservarea habitatelor naturale, a florei și faunei sălbatice cu modificările și completările ulterioare;
* se vor respecta prevederile Ord. 19/2010 pentru aprobarea Ghidului metodologic privind evaluarea adecvată a efectelor potențiale ale planurilor sau proiectelor asupra ariilor naturale protejate de interes comunitar;
* respectarea prevederilor H.G. nr. 1061/2008 privind transportul deşeurilor periculoase şi nepericuloase pe teritoriul României;
* la finalizarea proiectului se va anunţa G.N.M.- Serviciul Comisariatul Județean Giurgiu în vederea efectuării unui control de specialitate pentru verificarea respectării condiţiilor din decizia etapei de încadrare și încheierea procesului-verbal de constatare conform prevederilor art. 49, alin. (3) din Ord. 135/2010.

Prezenta decizie poate fi contestată în conformitate cu prevederile H.G. nr. 445/2009, art. 24, 25 şi 29 şi ale Legii Contenciosului Administrativ nr. 554/2004, cu modificările şi completările ulterioare.

Prezenta decizie poate fi contestată în conformitate cu prevederile Hotărârii guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Menţiuni despre procedura de contestare administrativă şi contencios administrativ**

Conf. art. 24, 25 şi 29 din HG 445/2009 privind evaluarea impactului anumitor proiecte publice şi private asupra mediului:

(1)” Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

(2) Se poate adresa instanţei de contencios administrativ competente şi orice organizaţie neguvernamentală care îndeplineşte cerinţele prevăzute la art. 2 lit. e), considerându-se că acestea sunt vătămate într-un drept al lor sau într-un interes legitim.

(3) Actele sau omisiunile autorităţii publice competente care fac obiectul participării publicului se atacă odată cu decizia etapei de încadrare, cu acordul de mediu sau, după caz, cu decizia de respingere a solicitării acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

(1) Înainte de a se adresa instanţei de contencios administrativ competente, persoanele prevăzute la art. 24 au obligaţia să solicite autorităţii publice emitente a deciziei menţionate la art. 24 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

(2) Autoritatea publică emitentă are obligaţia de a răspunde la plângerea prealabilă prevăzută la alin. (1) în termen de 30 de zile de la data înregistrării acesteia la acea autoritate.

(3) Procedura de soluţionare a plângerii prealabile prevăzute la alin. (1) şi (2) este gratuită şi trebuie să fie echitabilă, rapidă şi corectă.”